BIG ปัดข่าวมีผู้สนใจซื้อกิจการ ยันไม่มีพัฒนาการสำคัญหลังราคาหุ้นพุ่งแรง 2 วันติด
BIG ปัดข่าวมีผู้สนใจลงทุนซื้อกิจการ ยันไม่มีพัฒนาการสำคัญหลังราคาหุ้นพุ่งแรง 2 วันติด
BIG ปัดข่าวมีผู้สนใจลงทุนซื้อกิจการ ยันไม่มีพัฒนาการสำคัญหลังราคาหุ้นพุ่งแรง 2 วันติด
17 ม.ค. 2563

บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ระบุว่า ตามที่ปรากฏข่าวในสื่อออนไลน์ว่ามีผู้สนใจเข้ามาลงทุน BIG ในลักษณะของการซื้อกิจการนั้นยืนยันว่าข่าวลือดังกล่าวไม่เป็นความจริงแต่อย่างใด โดยบริษัทไม่มีพัฒนาการใด ๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯ ในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป
ขณะเดียวกันบริษัทก็ไม่ทราบถึงสาเหตุอื่นใดที่อาจส่งผลกระทบต่อการซื้อขาย และยังไม่มีสารสนเทศอื่นที่บริษัทต้องการชี้แจง
อนึ่ง ราคาหุ้น BIG พุ่งขึ้นแรงต่อเนื่อง 2 วันทำการ โดยราคาหุ้นปิดล่าสุดเมื่อวานนี้อยู่ที่ 0.77 บาท เพิ่มขึ้น 0.11 บาท หรือ 16.67%